b'\n_START_ARTICLE_\nIvana Tikvi\xc4\x87\n_START_SECTION_\nKarijera\n_START_PARAGRAPH_\nIgrala je za Hrvatsku na nekoliko EP-a za igra\xc4\x8dice do 16 godina starosti: 2008. divizije B, 2009. divizije B, te na zavr\xc5\xa1nom turniru europskog prvenstva do 16 godina divizije A koje se igralo 2010. godine._NEWLINE_Igrala je za hrvatsku reprezentaciju igra\xc4\x8dica do 18 godina starosti. Na EP 2011. za igra\xc4\x8dice do 18 godina divizije B odr\xc5\xbeanom u Mi\xc5\xa1kolcu, bila je vode\xc4\x87om hrvatskom igra\xc4\x8dicom, gdje je Hrvatska trenera \xc5\xbdeljka Ciglara pobijedila te time izborila plasman u diviziju A. Na istom EP-u bila je drugi strijelac (20 ko\xc5\xa1eva u prosjeku), prva skaka\xc4\x8dica (12,6 skokova) i prva blokerica (2,1), u \xc5\xa1est zadnjih utakmica (od sedam ukupno) na EP-u ostvarivala je dvostruke dvoznamenkaste statistike te je na kraju progla\xc5\xa1ena za najkorisniju igra\xc4\x8dicu prvenstva. U\xc5\xa1la je u najbolju prvu postavu prvenstva, Po izvrsnim statisti\xc4\x8dkim u\xc4\x8dincima na tom se prvenstvu od hrvatskih igra\xc4\x8dica isticala proigrava\xc4\x8dica Glorija Sikiri\xc4\x87 (3,4 asistencije po susretu)._NEWLINE_Sudjelovala je na pripremama seniork\xc3\xa2 za kvalifikacijski turnir za OI 2012., a koji se igrao u Turskoj, no poslije je otpala s popisa izbornika Stipe Brali\xc4\x87a._NEWLINE_2012. je igrala na EP igra\xc4\x8dica do 18 godina starosti. Igraju\xc4\x87i za Hrvatsku, bila je \xc4\x8detvrta skaka\xc4\x8dica s 9 skokova po utakmici, peta po to\xc4\x8dnosti uba\xc4\x8daja iz polja, druga blokerica (2,6 blokada po susretu), tre\xc4\x87a po dvostrukim dvoznamenkastim statistikama, \xc4\x8detvrta po pogodcima za dvicu, peta po skokovima u napadu te druga po navu\xc4\x8denim prekr\xc5\xa1ajima. Hrvatska je osvojila 7. mjesto.'